ლიგატნეს მხარე
ლიგატნეს მხარე (ლატვ. Līgatnes novads) — ლატვიის ადმინისტრაციულ-ტერიტორიული ერთეული. მდებარეობს ქვეყნის ცენტრალურ ნაწილში, ვიძემეს რეგიონში. მხარე მოიცავს ლიგატნეს თემს და ქალაქ ლიგატნეს, რომელიც წარმოადგენს მხარის ადმინისტრაციულ ცენტრს. ესაზღვრება სიგულდის, კრიმულდისა და ამატის მხარეები. მხარე დაარსდა 2009 წლის 1 ივლისს, ლატვიის ადმინისტრაციულ-ტერიტორიული რეფორმის დასრულებისას ცესისის რაიონის ტერიტორიის ნაწილზე.